સિન્હાને તેની નજરમાં રહેલી અકડાઈ ખટકી તેમણે જમણા હાથમી પહેલી આંગળીના ઈશારે યુસુફને આગળ આવવવા કહ્યુ, યુસુફ પલાઠીવાળી બેઠો હતો, તેણે ઉભા થઈ આગળ આવવાને બદલે પોતાના હાથમાં બંન્ને પંજા જમીન તરફ દબાવી પોતાની શરીરને ઉપર કર્યુ અને તે આગળ તરફ ખસ્યો તે હવે મહંમદની લાઈનમાં આવી બેઠો, સિન્હાએ બેરેકના દરવાજાની બહાર ઉભા રહેલા પોલીસવાળા છે કે નહીં તેની ખાતરી કરી દરવાજા તરફ જીણી આંખો કરી જોયુ અને પછી યુસુફ સામે જોતા કહ્યુ બોલ યુસુફ તે એવી તો કઈ વાત કરી કે તમે સુરંગ ખોદ્યા પછી ભાગવાનો પ્લાન પડતો મુક્યો.